MJD กำไร Q3/59 ทะลักทะลวง! หลังรับรู้รายได้โครงการขนาดใหญ่
MJD กำไร Q3/59 ทะลักทะลวง! โตกว่า 655% มาที่ 78.08 ลบ. จากปีก่อนกำไร 10.34 ลบ. หลังรับรู้รายได้โครงการขนาดใหญ่ ขณะที่ช่วง 9 เดือนแรกมีกำไร 404.58 ลบ. โต 846% จากปีก่อนกำไร 42.77 ลบ. 
11 พ.ย. 2559

บริษัท เมเจอร์ ดีเวลลอปเม้นท์ จำกัด (มหาชน) หรือ MJD รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 78.08 ล้านบาท หรือมีกำไรสุทธิ 0.091 บาทต่อหุ้น เพิ่มขึ้น 655% จากช่วงเดียวกันของปีก่อนที่มีกำไรสุทธิ 10.34 ล้านบาท หรือมีกำไรสุทธิ 0.012 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้จากการขายหน่วยในโครงการอาคารชุดในไตรมาส 3/2559 เป็นเงิน 1.25 พันล้านบาท เปรียบเทียบกับไตรมาส 3/2558 ที่มีรายได้ 546.45 ล้านบาท เพิ่มขึ้น 708.28 ล้านบาท หรือเพิ่มขึ้นร้อยละ 129.61 เนื่องจากในไตรมาส3/2559 ยังคงมีการรับรู้รายได้ต่อเนื่องจากโครงการแมเนอร์ สนามบินน้ำซึ่งเป็นโครงการขนาดใหญ่
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 404.58 ล้านบาท หรือ 0.47 บาทต่อหุ้น เพิ่มขึ้น 846% จากช่วงเดียวกันของปีก่อนที่มีกำไรสุทธิ 42.77 ล้านบาท หรือ 0.05 บาทต่อหุ้น